GRADONAČELNIK

KLASA:944-18/19-03/28

URBROJ:2133/01-07-03/12-19-3

Karlovac, 17.04.2019. godine

Na temelju članka 48. st.1. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17), članka 44. Statuta Grada Karlovca (''Glasnik Grada Karlovca'' br. 01/15 – potpuni tekst, 3/18 i 13/18) i članka članka 17. Odluke o davanju u zakup i na privremeno korištenje javnih površina i zemljišta u vlasništvu Grada Karlovca (Glasnik Grada Karlovca br. 06/19) gradonačelnik Grada Karlovca raspisuje

N A T J E Č A J

za zakup javne površine za postavljanje kioska

1. Daju se u zakup javne površine za postavljanje pokretnih naprava - kioska na slijedećim lokacijama u Karlovcu:

|  |  |  |  |  |  |
| --- | --- | --- | --- | --- | --- |
| Red.  br. | Adresa – broj lokacije  Plan rasporeda kioska (Glasnik grada Karlovca 04/19.) | Djelatnost  Plan rasporeda kioska (Glasnik grada Karlovca 04/19.) | Max.  površ.  kioska | Početna mjesečna zakupnina u kn/m2 bruto površine kioska + PDV | Trajanje  zakupa |
| 1. | Ulica Andrije Štampara-pored parkirališta za Opću bolnicu –lokacija 25 | Trgovina na malo-prodaja tiska, duhanskih i drugih proizvoda, prodaja pekarskih proizvoda | 15,00 m² | 12,00 kn/ m²  + PDV | 5 godina ili do formiranja parcele bolnice prema Detaljnom planu uređenja Luščić 4 |
| 2. | Ulica Miroslava Krleže, nasuprot Konzuma – lokacija 30 | Trgovina na malo-prodaja tiska, duhanskih i drugih proizvoda | 15,00 m² | 16,00 kn/ m²  + PDV | 5 godina |
| 3. | Ulica Luščić, uz autobusno stajalište – lokacija 31 | Trgovina na malo-prodaja tiska, duhanskih i drugih proizvoda | 15,00 m² | 16,00 kn/ m²  + PDV | 5 godina |
| 4. | Trg hrvatskih branitelja, uz parkiralište – lokacija 32 | Trgovina na malo-prodaja tiska, duhanskih i drugih proizvoda | 15,00 m² | 25,00 kn/ m²  + PDV | 5 godina ili do realizacije odabranog rješenja urbanističko-arhitektonskim natječajem za trg na kraju Ulice kralja Tomislava i dio Trga hrvatskih branitelja. |

Za svaku pojedinu lokaciju, Planom rasporeda kioska (Glasnik grada Karlovca 04/19.) određene su mikro lokacije mjesta predviđenih za postavljanje pokretnih naprava – kioska koje čine sastavni dio ovog Natječaja.

2. Sa najpovoljnijim ponuditeljem sklopit će se ugovor o zakupu javne površine na rok od 5 (pet) godine, a za lokacije 1. i 4. iz točke 1. ovog Natječaja ponuditelj svojom ponudom pristaje na raskidni uvjet Ugovora naveden u točki 1. ovog Natječaja bez prava na naknadu štete ukoliko dođe do raskida Ugovora.

3. Natjecati se mogu pravne i fizičke osobe registrirane za obavljanje djelatnosti iz ovog natječaja.

4. Za obavljanje predviđene djelatnosti na javnoj površini zakupac je dužan pribaviti dozvole potrebne po posebnim propisima

5. Ukoliko je za obavljanje djelatnosti u kiosku ili pokretnoj napravi potrebno posebno uređivanje mjesta postavljanja i osiguranje električne energije, vode, odvodnje i slično, zakupnik će pribaviti potrebna odobrenja za te radove, te iste izvesti o svom trošku i održavati ih u ispravnom stanju za vrijeme trajanja ugovora o zakupu.

6. Ponuda mora sadržavati:

1. osnovne podatke o ponuditelju (ime i prezime, adresa, OIB za fizičku osobu, odnosno naziv, sjedište, OIB za pravnu osobe, telefon, e-adresa te drugi kontakt podaci, naziv banke i broj računa ponuditelja za povrat jamčevine u slučaju njezinog neprihvaćanja);

2. oznaku javne površine za koju se daje ponuda,

3. situacijski nacrt korištenja javne površine za postavljanje kioska u prostoru izrađen u mjerilu koje osigurava preglednost i detaljnost podataka uključujući grafički prikaz izgleda kioska sa tekstualnim opisom tehničkih karakteristika (prikaz mikrolokacije za postavljanje kioska sa površinama iste te okolnih prometnih i ostalih površina, uključujući stambene i poslovne zgrade, sa iskazanom udaljenošću od istih)

4. ponuđeni iznos zakupnine,

5. vrijeme potrebno za postavljanje odnosno stavljanje u funkciju kioska,

6. presliku izvatka iz odgovarajućeg registarskog upisnika (sudski, obrtni, i sl.), odnosno presliku osobne iskaznice,

7. potvrda Porezne uprave o podmirenim svim javnim davanjima o kojima evidenciju vodi Ministarstvo financija, Porezna uprava, ne stariju od 30 dana,

8. BON-2 poslovne banke kao dokaz solventnosti.

9. bjanko zadužnicu do iznosa godišnje ponuđene zakupnine,

10. dokaz o uplaćenoj jamčevini - jamčevina se određuje u iznosu tri početne zakupnine za javnu površinu za koju se ponuditelj natječe – uplaćuje se na na žiro račun Grada Karlovca, IBAN HR78 2400 0081 8179 0000 0, uz model 68, poziv na broj 5738-OIB ponuditelja .Iznos jamčevine ponuditelja sa kojim se sklopi ugovor o zakupu javne površine smatrat će se njegovim garantnim pologom za uredno plaćanje zakupnine do prestanka ugovora o zakupu bez prava na kamate, a ostalim sudionicima jamčevina će biti vraćena u roku osam dana od izbora najpovoljnijeg ponuditelja, bez prava na kamate,

11. izjavu ponuditelja, kojom se obvezuje da će u slučaju ako njegova ponuda bude prihvaćena, sklopiti ugovor o zakupu na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda,

7. Ponude se dostavljaju u zatvorenim omotnicama sa naznakom " PONUDA ZA ZAKUP JAVNE POVRŠINE - KIOSK -\_\_\_\_\_\_\_\_\_\_(broj lokacije) - NE OTVARATI" na adresu: Grad Karlovac, Upravni odjel za komunalno gospodarstvo, Ulica Ivana Banjavčića br. 9.

8. Rok za dostavljanje ponuda je 03.05.2019. godine do 12:00 sati, u pisarnicu Grada Karlovca, Ulica Ivana Banjavčića br. 9, bez obzira na način dostave.

9. Uz ispunjenje ostalih uvjeta iz natječaja, najpovoljniji je ponuditelj koji ponudi najveći iznos zakupnine.

10. Ukoliko pristignu dvije identične potpune ponude, s istim iznosom ponuđene zakupnine, ponuditelji će biti pozvani da u roku tri dana po primitku obavijesti u zatvorenoj omotnici dostave nadopunu ponude, kako bi se donijela odluka o najpovoljnijem ponuditelju.

11. Odluku o odabiru najpovoljnijeg ponuditelja donosi gradonačelnik na prijedlog nadležnog Povjerenstva, a ista se dostavlja svim sudionicima natječaja u roku osam dana od dana otvaranja ponuda.

12. Ako najpovoljniji ponuditelj odustane od ponude nakon otvaranja ponuda ili ako odabrani ponuditelj ne sklopi ugovor o zakupu u roku osam dana od dana primitka prijedloga ugovora, gubi pravo na povrat jamčevine, a ugovor će se sklopiti sa sljedećim najpovoljnijim ponuditeljem ili će se raspisati novi natječaj za istu lokaciju.

13. Neće se razmatrati nepravodobne i nepotpune ponude, kao niti ponude onih ponuditelja koji do isteka roka za dostavljanje ponuda imaju dospjele neispunjene nepodmirenih dospjelih financijskih obveza prema Gradu Karlovcu i trgovačkim društvima u kojima Grad Karlovac ima više od 50 % vlasništva, s bilo koje osnove, uključujući i obveze preostale nakon okončanja stečajnog ili likvidacijskog postupka poslovnog subjekta (pravne osobe/obrta), kojima je podnositelj zahtjeva bio osnivač, vlasnik, većinski suvlasnik ili povezana osoba.

14. Zakupljenu javnu površinu zakupac nema pravo davati u podzakup.

15. Gradonačelnik grada Karlovca ima pravo, bez obrazloženja, poništiti natječaj odnosno ne prihvatiti niti jednu ponudu, bez odgovornosti Grada Karlovca za eventualnu štetu. U tom slučaju uplaćeni iznos jamčevine bit će vraćen ponuditelju, bez prava na kamate.

16. Na ovaj natječaj o zakupu primjenjuju se, pored zakona i drugih propisa i opći akti Grada Karlovca koji reguliraju materiju zakupa javnih površina i zemljišta u vlasništvu Grada Karlovca.

17. Dodatne obavijesti o natječaju mogu se dobiti na adresi iz točke 8., soba 49 A, telefon 628 - 146.